Vroeëre lewe en eerste rooftogte[wysig | wysig bron]
André Stander word 'n polisieman nadat hy matriek druip, en vorder fluks deur die range. Sy pa was 'n gesiene man en 'n generaal by die Suid-Afrikaanse Departement van Korrektiewe Dienste. Hy het twee keer met Leonie (Bekkie) getrou. Sy neem haar eie lewe weens depressie in Oktober 1992, etlike jare na Stander se dood.
Die Stander-bende[wysig | wysig bron]
Heyl vlug na Griekeland, daarna na Engeland, dan Spanje en uiteindelik terug na Engeland. Hier is hy gevang, verhoor en vir 9 jaar gevonnis vir roof en ander vuurwapen-verwante oortredings. Na sy vonnis in die Verenigde Koninkryk word hy na Suid-Afrika uitgelewer, waar hy tot 'n verdere 33 jaar gevangenisstraf gevonnis is. Hy is op 18 Mei 2005 op parool vrygelaat.
Terwyl die polisie op McCall se spoor in Suid-Afrika was, was Stander in Fort Lauderdale, Florida in die Verenigde State van Amerika. Hier probeer hy om vasmeerplek vir sy bende se onlangs aangeskafte seiljag, die Lilly Rose te bekom. Die seiljag was bedoel vir hulle finale ontsnapping sodra hulle genoeg geld gehad het.
Sy dood in Amerika[wysig | wysig bron]
Terwyl Stander in die Verenigde State was, is internasionale lasbriewe vir sy inhegtenisneming uitgereik. Stander skep vir homself 'n vals identiteit, die van 'n Australiese skrywer genaamd "Peter Harris" en vervals sy paspoort en rybewys. Hierna besoek hy 'n tweedehandse motorhandelaar en koop 'n Ford Mustang by die verkoopsman, Anthony Tomasello. Op 10 Februarie 1984 trek die polisie Stander af en neem hom in hegtenis vir die bestuur van 'n ongeregistreerde voertuig. Hy oorhandig sy ID-boekie aan die polisie, wat dit as 'n vervalsing identifiseer en konfiskeer, maar laat hom vry omdat hulle sy storie oor sy identiteit glo.
Na sy vrylating, dieselfde aand, is hy na die polisie se skut en steel sy Mustang van die polisie af terug. Die volgende oggend besoek by dieselfde tweedehandse motorhandelaar, en vra die verkoopsman om die motor 'n ander kleur te sproeiverf. Die handelaar, Tomasello het pas die storie oor die Stander-bende in 'n plaaslike koerant gelees. Hy stem in om Stander te help, neem sy inligting, en bel sy prokureur nadat Stander die perseel verlaat. Tomasello se prokureur adviseer hom om die polisie onmiddellik in kennis te stel.
Die polisie se taktiese eenheid omsingel Stander se woonstel, maar by was nie tuis nie. Hy het vir homself 'n fiets aangeskaf wat hy gebruik het terwyl sy voertuig oorgeverf word. Nadat hy per fiets na sy woning terugkeer, herken 'n polisiebeampte, Michael van Stetina, hom en probeer hom stop. Hy gee aanvanklik oor, maar spring dan op en neem die polisieman se haelgeweer van hom af en 'n skoot word in die proses afgevuur. Die polisieman retireer tot teenaan 'n heining, sy eie geweer nou op hom gerig. Hy pluk sy .38-pistool uit en skiet Stander vier keer. Stander val op die woonstelkompleks se oprit neer. Stetina ontbied 'n ambulans en probeer noodhulp toepas. Hy bloei egter dood voordat die ambulans daar opgedaag.
↑ Marsh, Rob. "The Stander Gang". Rob Marsh. Besoek op 11 Mei 2011.
Ontsluit van "https://af.wikipedia.org/w/index.php?title=André_Stander&oldid=1970045"
Die bladsy is laas op 7 April 2019 om 10:48 bygewerk.